《六月十日晚饮呼行祖共吸荷杯》
宋代·林希逸

寂寂长閒日，炎炎酷暑时。纳凉惟竹共，对酒得蔬宜。

韭嫩须新剪，菰甜要旋丝。荷杯时一吸，聊与小孙嬉。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。